გონერ ჭეიშვილი

გონერ ჭეიშვილი (დ. 2 სექტემბერი, 1944, ქუთაისი — გ. 2021) — ქართველი მწერალი. საბჭოთა კავშირის მწერალთა კავშირის პრემიის, დავით კლდიაშვილის სახელობის და ნიკო ნიკოლაძის სახელობის პრემიების ლაურეატი.

ბიოგრაფია
დაამთავრა ქუთაისის მე-12 საშუალო სკოლა და ქუთაისის ალ. წულუკიძის სახელობის სახელმწიფო პედაგოგიური ინსტიტუტის ფილოლოგიის ფაკულტეტი, ქართული ენისა და ლიტერატურის სპეციალობით. სხვადასხვა დროს მუშაობდა ქუთაისის მოსწავლე-ახალგაზრდობის სასახლეში წრის ხელმძღვანელად, გამომცემლობა „საბჭოთა საქართველოს“ ტექნიკურ რედაქტორად, ჟურნალ „განთიადის“ პროზის განყოფილების გამგედ, ქუთაისის მოსწავლე-ახალგაზრდობის სასახლის დირექტორად, ჟურნალ „მწვანეყვავილას“ სარედაქციო კოლეგიის წევრად. თანამშრომლობდა ქართული საბავშვო ჟურნალ „დილა“-სთან. მიღებული აქვს საბჭოთა კავშირის მწერალთა კავშირის პრემია, დავით კლდიაშვილის სახელობის და ნიკო ნიკოლაძის სახელობის პრემიები.საქართველოს პარლამენტის ეროვნული ბიბლიოთეკა

მწერალმა მდიდარი მემკვიდრეობა დაგვიტოვა რომანების, მოთხრობებისა და ნოველების სახით.

ქუთაისში მოსწავლე–ახალგაზრდობის პარკის ბჭისკარი (თაბუკაშვილის ქუჩის მხრიდან) მწერალ გონერი ჭეიშვილის სახელობისაა.ქუთაისის მოსწავლე-ახალგაზრდობის პარკის ბჭისკარი მწერალ გონერი ჭეიშვილის სახელობის იქნება

ბიბლიოგრაფია
გონერ ჭეიშვილი, ცხოვრება მიდის რეპეტიციის გარეშე. ქუთაისი. საბჭ. საქართველო. 1986. 218 გვ.
გონერ ჭეიშვილი, სიყვარულის ანატომია (მოთხრობების კრებული)
გონერ ჭეიშვილი, ერთჯერადი ცოლები. ოქროს ყულფი (მოთხრობები)

სქოლიო

კატეგორია:დაბადებული 2 სექტემბერი
კატეგორია:დაბადებული 1944
კატეგორია:გარდაცვლილი 2021
კატეგორია:ქართველი მწერლები
კატეგორია:მწერლები ანბანის მიხედვით
კატეგორია:სსრკ-ის მწერალთა კავშირის პრემიის ლაურეატები
კატეგორია:დავით კლდიაშვილის სახელობის პრემიის ლაურეატები
კატეგორია:ნიკო ნიკოლაძის სახელობის პრემიის ლაურეატები